სნოუი (მდინარე)
სნოუი (ინგლ. Snowy River) — მთავარი მდინარე სამხრეთ-აღმოსავლეთ ავსტრალიაში. გაედინება ახალი სამხრეთი უელსისა და ვიქტორიის შტატების ტერიტორიაზე. სათავე აქვს მთა კოსციუშკოს კალთებზე, ზღვის დონიდან 2200 მ სიმაღლეზე. სიგრძე 352 კმ, აუზის ფართობი 15 779 კვ.კმ. ადგილ-ადგილ მიედინება ღრმა ხეობაში, ერთვის ტასმანიის ზღვის ბასის სრუტეს. საზრდოობს თოვლისა და წვიმის წყლებით. სნოუის წყლებს იყენებენ სარწყავად და ენერგეტიკისათვის. სნოუის ქვემო ნაწილში, ჯინდაბაინის ჯებირის ქვემოთ, მდებარეობს ოთხი მნიშვნელოვანი წყალვარდნილი.